section_heading: Posljedice
paragraph_text: desno|mini|350px|Pogled na otočje Santorini 2009. godine. Minojska vulkanska erupcija druga je najveća erupcija od početka ljudske civilizacije, odmah iza erupcije Tambore 1815. Oblaci pepela prekrili su tamom područje od oko 300 000 km<sup>2</sup>, erupcija je izbacila sumpor u atmosferu koji je doveo do hlađenja zemljine površine, a sloj vulkanskoga materijala nalazi se 20 – 30 km u krugu Santorinija. I trgovinske rute brodova bile su poremećene ovim događajem. Postoje pretpostavke da je erupcija imala negativne učinke na morski život u Egejskomu moru. Sav život na Theri uništen je erupcijom, ali se ekosustav polako oporavio jer su biljke počele ponovno rasti već nakon par stotina godina. Oko 900. pr. Kr. Dorani su ponovno naselili otok.